
Dr. Laufenauer Károly: 

T. Bizottság! Két napon keresztül igen érdekes előadást 
és értekezést hallottam Dr. Beichard Zsigmond előadó úrtól ; de 
sajnálatomra, egy alkalommal sem voltam abban a helyzetben, 
hogy hozzászólhattam volna; most azonban észrevételeimet, 
annál is inkább megtehetem, mert a t. előadó úr szíves volt kéz- 
iratát rendelkezésemre bocsátani, igy azt időközben áttanulmá- 
nyozhattam. 

A tisztelt előadó úr értekezésében vázolja azokat a nehéz- 
ségeket, talán részben kelletlenségeket, melyek az orvos-szakértő 
és a biróság között fenforognak akkor, a mikor az orvos-szak- 
értőtől véleményt kérnek. Egész helyesen mondotta^ hogy az 
orvos-szakértők néha túlmennek az ő áUáspontjukon és oly kér- 
désekre is kiterjeszkednek, melyeket tőlük a biró nem kérdez ; 
másrészt ugyancsak egész helyesen állítja, hogy az orvos-szakér- 
tők panaszkodnak a felett, hogy a törvényszék nem minden eset- 
ben szokta elfogadni véleményüket. 

Az előadó úr keresi ezen nehézségek és kelletlenségek okát 
és fel is tárja azt. Előzőleg azonban kifejti, hogy maguknak a 
véleményeknek kiterjeszkedésére vonatkozólag meglehetős nagy 
ellentétek forognak fenn birói körökben is, mert míg pl. a magyar 
btkv. indokolásában mondatik, hogy az orvos-szakértő feladata 
meghatározni, illetve a bíróságnak kérdezni az orvos-szakértőtől, 
hogy volt-e az illetőnek elmetehetsége oly fokban megzavarva^ 
hogy e miatt akaratának szabad elhatározási képességével nem 
birt, — addig másrészről igen tisztelt tagtársunk, Dr. Illés úr 
kitűnő munkájában azt mondja, hogy az orvos-szakértő azon 
tételen túl, hogy a vádló elmebeteg-e vagy nem, — ne terjesz- 
kedjék. Az előadó úr többek közt egy jeles munkára is hivatko- 
zik : Krafft Ebing müvére, melyről előadó úr azt mondja, hogy 
nevezett tanár egészen mást mond tételesen, mint a mit példái- 

val bizonyít pl., míg ö határozottan kimondja, hogy az orvos- 
szakértő csakis az elmebetegség, vagy testi egészség fenforgásával 
foglalkozzél^, addig munkájában találhatók oly példák is, melyek- 
ben szabad elhatározásról is szó van. A t. előadó úr ezen meg- 
jegyzését osztom ; az tényleg úgy van. E kérdésben : hogy az 
orvos-szakértőnek mi a feladata a törvényszék előtt, e helyen 
már ez év folyamán kifejtettem nézetemet úgy, hogy arra ez 
alkalommal nem reflektálok, de talán későbbi felszólalásom 
folyamán arra is kénytelen leszek visszatérni. Most csak egy 
megjegyzésre leszek bátor reflektálni, s ez a következő : Vannak 
: — ugy mond a t. előadó úr — szakértők kik az enyhítő körülmé- 
nyek fejtegetését is feladatuk körébe vágónak tartják és termé- 
szetesen ezzel is azt akarja mondani, hogy tulajdonképen ez nem 
volna az orvos-szakértők feladata. 

T. Bizottság ! Én ez iránt is nyilatkoztam és mondottam, 
hogy a btkv. 89. §át talán fokozottabb mértékben kellene bi- 
ráinknak űgyelembe venni és méltatni, mint az eddig történt. 
S hogy én ezen álláspontra helyezkedem, arra egyik érvemet me- 
rítem a magyar btkv. indokolásából, melyből következő passzust 
jegyeztem ki: <»De megtörténhetik, hogy az elkövetett tett telje- 
sen beszámítható a tettesnek, mindazáltal koronkint lelki állapota 
vagy a kül viszony ok oly figyelemre méltó körülményeket tüntet- 
nek fel . . . stb., melyek folytán nem a cselekmény beszámítható- 
sága, hanem a bűnösség beszámítása száll alább ». 

Nyilván itt a korlátozott beszámíthatóságra van mintegy 
ráutalva ; tudjuk azonban, hogy e korlátolt beszámíthatóságot a 
mi judikaturánk egész helyesen magáénak nem vallja ós ennél- 
fogva nem marad hátra egyéb az orvos-szakértőnek, mint kon- 
krét esetben, habár az elmebetegség és öntudatlansági állapot 
nem fordul elő, de a vádlott lelki állapotában olynemű elválto- 
zást talál, melyet ő enyhítő körülménynek minősít, ezt a bírónak 
tudomására hozni. Ez az én álláspontom. Ennélfogva nagyon 
kivágnám azt, hogy a 89. §., mely épen ezen enyhítő körülmények- 
ről szól, nagyobb figyelembe vétessék. Midőn így az előadó ur 
azon nehézségeket sorolja fel, melyek a biró és orvos között köl- 
csönösen előfordulnak, e sok nehézségek és baj között egyet 
nézetem szerint elfelejtett felemlíteni és ez az, hogy utóbbi időben, 
de már régebben is sajnálattal tapasztaltuk azt, hogy a törvény- 

ezéki tárgyalásoknál az igen tisztelt védő urak nagyon sajátságos 
álláspontra helyezkednek az orvos-szakértőkkel szemben. Ha 
ugyanis nem kedvező védenczük számára a vélemény, melyet az 
orvos-szakértő ad, akkor azzal replikáznak, hogy az orvos-szak- 
értő tudományát gyarlónak és megbízhatatlannak igyekeznek 
feltüntetni. 

T. Bizottság ! Csak nem régen, pár hónappal ezelőtt olvas- 
tam ily esetet a lapokban : e jelenséget csak azért bátorkodtam 
felemlíteni, mert az ily modorban történő kritizálása a szakértői 
véleménynek egyáltalában meg nem engedhető. 

Midőn az előadó úr ezen nehézségeket felsorolta, oda kon- 
kludál, hogy mindezeknek oka pedig abban rejlik, hogy «más az 
elmebetegség fogalma, a pszichiátriában mint a büntetőjogban ». 
Ez igen fontos kijelentés, mely felett egy kissé gondolkozóba 
estem. Kérdés, van-e egy büntetőjogi külön pszichológia, oly 
pszichológia, melyet nem az orvos hanem a biró kezel? Erre 
természetesen azt kell válaszolnom, hogy miután egyrészt a bí- 
rónak képzése egészen más, hogy az ő előismeretei nincsenek ter- 
mészettudományi alapon felépítve, s mivel másrészt az elme- 
orvost speczialis képzettsége a hosszas elő- és szaktanulmányoknál 
fogva épen arra képesítik, hogy valamely adott esetben a bűntény 
elkövetésének kóros rugóit felfedezze, ezek jelentőségét felismerje : 
a biró semmi esetre sem szerepelhet, mint pathopszichologus. 

Az előadó úr kijelentése szerint részben az is oka ezen kel- 
letlenségeknek, hogy az ismert elmekór- fajok folyton szaporod- 
nak. Ez tényleg így van. E század közepe óta egészen a mai 
napig az ismert elmekór-formák száma meglehetősen szaporodott, 
s a btkv. nálunk is, meg másutt is tekintettel volt erre, azért 
— mint a btkv. indokolásában olvasható — a törvényhozás he- 
lyesen elállott attól hogy az elmebetegségeket, mint a beszámít- 
hatóságot kizáró okokat limitative felsorolja, ennélfogva azzal a 
körülménynyel, hogy az elmebajok száma szaporodik, bizonyos 
tekintetben a bírónak is kell számolni : ezt ismernie és tudnia 
kell. Az előadó úr ezen gondolat menete folyamán azután kon- 
krét példákat is hoz fel, hogy melyek azok az ujabban felmerült 
pszichopathologikus kórképek, melyekről azt hiszi, hogy ezek az 
általa felvett büntetőjogi pszichiátria keretébe nem illenek bele, 
8 a melyekre nézve azt mondja, hogy ezeket a biró soha sem 

fogja akczeptálni. Ezek a következők lennének: 1. a közönséges 
élet megszokott cselekményeitől indokolatlanul eltérő emberek. 
Ezek alatt nyilván azokat érti, kik kényszerképzetekben szen- 
vednek, s részben olyanokat is, kikben a kényszerképzetek folya- 
mán már a kényszer képzetes elmezavar lépett fel. T. Bizottság ! 
Az, hogy valaki kényszerképzetekben szenved, az az elmezavar 
kritériumát még nem alkotja, hisz számtalan ember, s itt a fővá- 
rosban is több ezerén lehetnek olyanok, kik kényszerképzetek- 
szenvednek. Ezen kényszerképzetek mindenekelőtt lehetnek 
fiziologikusak is : így pl. ha valaki este hazamegy^ lefekszik, s 
tudja, hogy becsukta szobája ajtaját, mégis 2- szer 3-szor, is leszáll 
az ágyáról, hogy az ajtót becsukja, ez is fiziologikus kényszer 
képzet. Vannak azután pathologikus kényszerképzetek is, melyek 
már kissé súlyosabb természetűek pl. vannak emberek, kik min- 
dig keztyűs kézzel járnak, senkivel kezet nem fognak, mert 
attól tartanak, hogy valami baczillus ragad reájuk. Ily kényszer- 
képzetekből csak akkor válik elmezavar, ha hozzájuk más egyéb 
kedély hangulati, a képzelő tehetség alaki és tartalmi zavarai 
járulnak. 

A másik kérdés, a mivel az előadó úr foglalkozott, a morál 
insanity, az erkölcsi elmezavar, a mely hozzánk Angliából szár- 
mazott át, 8 szakértői körökben is meglehetős port vert fel. De 
az erkölcsi elmezavar létjoga lassankint tisztázódott, a mennyi- 
ben ma, ha tényleg szakértő által konstatáltatik ennek fenforgása, 
azt mindenki elmezavarnak fogja tartani. Mi orvosok, kik nem 
csak egy tárgyalás alkalmával látjuk magunk előtt azokat, kik er- 
kölcsi elmezavarban szenvednek, de látjuk azokat már az iskola 
padjaiban, látjuk, a mint azok növekszenek, felserdülnek, mi lát- 
juk, hogy mily súlyos betegség ez az erkölcsi elmezavar ! Miután 
az orvosi tudomány nem induktív, hanem deduktív, oda kell 
fordulni felvilágosításért, a kiknek az erkölcsi elmezavarban 
szenvedőkkel legtöbb bajuk van: ezek pedig a szülők. Már 
az iskola padjain meg lehet ismerni az ilyeneket : már a tanító- 
nak is sok baja van velük, nem ugyan mindig annyiban, hogy 
talán elmetehetségük volna gyarló az ily gyermekeknek, s tanulni 
nem tudnának, hanem annyiban, hogy azt látja, miszerint az a 
gyermek az erkölcsi képzetek irányában teljesen vak, olyan, mint 
a szinvak a színek irányában, ki nem tudja a pirosat a zöldtől 

megkülönböztetni. Ebbe a gyermekbe bele lehet azt verni, hogy 
ne lopj, mert nem szabad és meglehet tanítani a tiz parancsolatra 
is, de a konkrét esetben, mikor az alkalom felmerül, akkor még 
sem tudja magát visszatartani, mert valami által hajtatik, abban 
aperczben neki nincsen belátása, hogy mit tesz. Nézzük, mi tör- 
ténik ezekkel az iskola padjain túl, mert hisz ott nem tűrik meg 
őket, beadják tehát a katonasághoz, s besorozzák három évre. 

Alig van ott 1 — 2 napig, már jön a kurtavas és az illető 
sokszor 1 — 1^/2 évet is börtönben tölt, akkor már ott is figyel- 
messé lesznek reá, látják, hogy nem lehet vele boldogulni, néha 
orvossal megvizsgáltatják, máskor orvosi íntervenczió nélkül is 
kimondják, hogy azt a katonaságnál sem lehet tartani, mert elme- 
beteg, s elbocsájtják. A szülők elküldik már most Amerikába 
(ezek gj'akorlati példák !) de ez sem gyógyítja meg őket, onnét 
is visszajönnek ők, s itt vannak azután a szülők végtelen szomo- 
rúságára, s ha a büntető törvénynyel nem jönnek összeütközésbe, 
okvetlenül tébolydába kerülnek. Azonban nemcsak ez az erkölcsi 
vakság képezi az erkölcsi elmezavarnak egyedüli kritériumát, 
hanem időnkint rohamaik is vannak, s valósággal dühöngökké 
válnak, a mikor azután minden különösebb szakértői ismeret 
nélkül is belátható ezen elmebetegségnek az alapja, az erkölcsi 
elmezavar. A tébolydában is sok baj van velük, ott is sok kelle- 
metlenséget okoznak és a baj további lefolyása az szokott lenni, 
hogy vagy interkurrens betegségek következtében halnak meg, 
miután már egy pár évig benn voltak a tébolydában, vagy pedig 
életfogytig ott maradnak. De láttam oly egyént is, kinél saját- 
ságos változás állott be. Visszatért az emberiség ősi foglal- 
kozásához, mely az ő hajlamának és tehetségeinek leginkább 
megfelelt ; beállt parasztnak. Elmegy az ilyen erkölcsi elmeza- 
varban szenvedő falura, tehetségesebb szülők fiuknak vesznek pár 
hold földet, ott szánt, vet, dolgozik ; majd elvesz egy paraszt 
leányt és ott a faluban elmarad azon korlátolt körben, melyben 
a falusi gazda él. 

Ezen példákat csak azért hoztam fel, hogy igazoljam, hogy 
ezen erkölcsi elmezavar a felismerés szempontjából a legnehezebb 
kórforma, de egyszersmind egyike a legsúlyosabbaknak is, mert 
gyógyulása nem várható. Ha már most ily ember a büntető tör- 
vénynyel kollizíóba jő, akkor én részemről nem tartanám igazsá- 

gosnak és a nép érzületnek megfelelő eljárásnak, hogy ily egyén 
elitéltessék olyanért, a miről ő nem tehet, hisz ő ilyennek szüle- 
tett, s másként nem is cselekedhetett. 

Egy további kifogása az előadó úrnak a peiVers nemi ösztön- 
ről szól. A pervers nemi ösztön mint egy magában álló jelenség 
elmebetegséget nem képez — s itt megjegyezni kivánom, hogy 
mindig csak saját egyéni nézetemet adom elő — de sok esetben 
lehet ez valóságos elmebajnak tünete : hisz a pervers nemi ösztön 
gyakran fordul elő kifejezett elmekór- formáknál is, melyek iránt 
még a biró sem fog kételyeket támasztani. De vegyük szemügyre 
ennek oly nyilvánulásait, melyeket majdnem minden nagyobb 
városban fel lehet találni, s a melyeket a vulgáris észjárás igen 
obscen elnevezéssel szokott illetni. A pervers némi ösztönben 
szenvedők igazán szánalomra méltó emberek. A ki mint orvos 
velük ösazejö, az mérlegelni tudja azon lélekállapotot, melyben 
ezek élnek, kik maguk is tudják, hogy egyik lábukkal folyton a 
börtönben vannak ; ők maguk is szabadulni akarnak ezen hely- 
zetből ; felkeresnek orvosokat, ideggyógyászokat, s konzultálják 
őket, s a dolog íigy áll, hogy a pervers nemi ösztön gyógyítása 
a mai napig senkinek sem sikerült, mert azzal az illető a világra 
jő, s az rá nézve ép oly természetes valami, mint a mily természetes 
nem büntetendő a mi normális nemi ösztönünk, hiszen az ö 
idegrendszere csak ily módon talál kielégítésre. Minden esetre 
szánalomra méltó emberek ezek, de elmebetegeknek általában 
nem tartom őket, bár konkrét esetekben oly betegségnek tekin- 
tendő a pervers nemi ösztön, mely igen nyomatékos enyhítő körül- 
mény gyanánt kell, hogy szerepeljen a biró előtt. Ennélfogva én 
a magam részéről nem fogadhatom el azt a felfogást, melyet a t. 
előadó úr kifejtett, hogy más köre tartoznék az elmebajoknak a 
pszichiáterhez és más köre a biró elé. De az előadó úr igen ügye- 
sen indokolja ezen állítását azzal a példával, hogy ha a megcsalt 
férj nejét vagy csábítóját lelövi, azért köztudomás szerint nem 
szoktak nagy büntetést kiszabni, sőt fel is szokták ily férjeket 
menteni, mert a férj elitélés sértené az igazságérzetét. Megen- 
gedem, hogy ez tényleg így van, azonban én tudok a dolognak 
más magyarázatot is adni. E sajátlagos helyzetben, melyben a 
megcsalt férj tetten éri felesége csábítóját, idegrendszere és 
véredényrendszere nincs normális állapotban s oly fokú vérsze- 

286 



Digiti 



zedby Google 



génység vagy vérbőség támad agyvelejében, hogy az tulajdon- 
képen öntudatlanul cselekszik, s így tehát nem elmezavar miatt 
fog felmentetni, hanem öntudatlanság okából. Én legalább 
ennek tartom és nem múló elmezavarnak a szóban forgó nagy 
kedélyi izgalmat, a mint azt az előadó úr mondotta. 

ugyancsak az előbbi állitásnak további indokolására felhozza 
a t. előadó úr az akarat szabad elhatározását is, nevezetesen azt 
a körülményt, hogy az akarati szabad elhatározást az elmekór- 
tani tankönyvek nem igen szokták tárgyalni. Erre vonatkozólag 
válaszolom azt, hogy az akarattal és annak kóros nyilvánulásai- 
val az elmekórtani tankönyvek foglalkoznak; hisz megkülönböz- 
tetik a túlságos, rendes és tompított akaró képességet és ezek 
igen kimerítően tárgy altatnak, ezekre igen nagy súlyt fektetnek 
az egyes kórképek leirásánál is. Hogy épen a szabad akarati elha- 
tározás egy klinikai elmekórtani tankönyvben sem tárgyaltatik 
behatóan, annak oka az, hogy a könyv írója abból a szempontból 
indul ki, hogy a ki elmebeteg, annak szabad akarati elhatározása 
nincsen, s így arra nagy súlyt nem fektet, hisz az orvos egész 
élete és különféle teendője mindig a körül forog, hogy azt ma- 
gyarázgassa azoknak, kik elmebeteg körül vannak, hogy annak 
nincsen szabad akarata : minden intézetben van az ápolók szá- 
mára egy katekizmus, melynek első tétele, hogy a betegnek nincs 
szabad akarata, tehát tetteiért felelősségre nem vonható, s így 
azt ütni, verni tilos. Természetes, ha valaki törvényszéki elme- 
kórtant ír, az e tárgyra bővebben ki fog terjeszkedni. 

De szükségesnek mutatkozik, hogy e pontnál egy kissé meg- 
álljunk és a beszámíthatósággal foglalkozzam. Beszámíthatósá- 
got én részemről egyfélét ismerek. Van egy psrichologiai besza- 
rni thatóság, melynek alkotó részeit a választási képesség és a 
szabad elhatározási képesség képezik. A pszichológiai beszámít- 
hatóság teljesen azonos a jogtudományi beszámíthatósággal. 
Előttem a dolog úgy áll, hogy mikor a bíró az orvos szakértőt 
megkérdezi, hogy elmebeteg-e az illető vagy nem, tulajdonképen 
informáltatni akarja magát az illető beszámíthatóságának alkotó 
részei : a választási és szabad elhatározási képessége iránt, és 
hogy ez a helyes álláspont, azt vagyok bátor indokolni azon so- 
rokkal, melyeket felolvasok, melyek benn állanak a magyar btkv. 
indokolásában: «A szabad elhatározási képességnek szoros össze- 

ébred benne, hogy a grófkisasszony neki jeleket ád s irányában 
érdeklődik s a legközelebbi alkalommal vírágbokrétával várja az 
árokparton s azt bedobja neki a kocsiba ; az elfogadja, s mint- 
hogy rendesen arra kocsizik a grófkisasszony, kezdi hinni, hogy 
ez ö miatta történik s lassanként a háznál kezd alkalmatlan- 
kodni, s bár írni-olvasni nem tud, lassanként verseket kezd fa- 
ragni, s mikor ezért kérdőre vonják, egész szépen előadja, hogy 
bizony úgy van a dolog, hogy ö tudja, hogy a grófkisasszony is 
érdeklődik ő iránta, ő feleségül is fogja venni, most beáll katoná- 
nak s tisztúr lesz s azután meg lesz a lakodalom. E nagy Ítéleti 
botlás, e téveszme nem fogamzott meg amúgy véletlenül a pa- 
raszt fiú agyvelejében ; arra nézve, hogy ily hamis itélet, hogy 
egyes illúziók és abból levont hamis következtetések létrejöttek, 
meg van az egyénben a pathologiai alap az öröklékenységnél 
fogva. Ezt az embert megvizsgálva, látjuk, hogy apja iszákos 
ember volt, ki delírium tremensben halt meg; az anyja nagy 
mértékben ideges hisztérikus nő, a nővére tényleg tébolydában 
van, s ebből mindjárt látható, hogy ez az ember egy degenerativ 
hajtása a természetnek, melyben bizonyos törvényszerűség van. 
Megesik sokszor, hogy a szerelmi tébolyban szenvedő súlyos 
bűntényt követ el ; most kérdem, ha ezt ily módon megmagya- 
ráznák a bírónak, vájjon elitélné-e s elfogadná-e az orvos-szakértő 
azon fölfogását, hogy ez tébolydába való és nem börtönbe ? Néze- 
tem szerint igen. 

Körülbelül ugyanezt a mértéket lehet alkalmazni azokra is, 
a miket az előadó úr a királygyilkosokról mondott. Én ugyan 
általában azon fölfogást, hogy mert valaki királygyilkos, elme- 
beteg, nem fogadhatom el ; de az is bizonyos, hogy azok közül, 
kik látszólagos politikai motívumokból koronás fők ellen irányí- 
tották a revolvert, sok elmebeteg volt, a mint ez pár esetben 
constatálva is volt; de hogy ezek külön kasztot képeznének, az 
nem áll. E tekintetben ugyan a szaktudományban is vannak 
túlzók ; sőt akadt egy igen tehetséges ideggyógyász, ki az egész 
franczia nemzetet elmebetegnek nyilvánította azon viselkedése 
miatt, melyet a 70-es évek alatt tanúsított. Hogy politikai tébo- 
lyodottság létezik, az bizonyos; de hiszen elmebetegségeknél 
constatálhatjuk ép azt, hogy nincs oly tudomány, oly társadalmi 
irányzat, a mely téveszme alapjában nem léphetne föl ; hiszen 

pl. midőn föltaláltatott és behozatott a telephon, rögtön jöttek 
a telephon-elmebetegek, azzal, hogy nekik folytonosan a fülükbe 
telephoniroznak valamit. 

Én egészen helyeslem azokat, a miket előadó úr érdekes 
előadásában a hiszterikusokról mondott, s hogy elmeállapotu- 
kat helyesen megítélhessük, köztük élni, velők foglalkozni kell s 
akkor a dolog nem fog annyira visszatetsző lenni, mikor azt 
állítjuk, hogy a hisztériások idegrendszere nem olyan, mint a 
minő a mienk. A főkülönbség abban áll, hogy a pszichologikus 
reflexek, a melyek nálunk az erős akarat, az ellenőrző tiltó kép- 
zetek által elnyomatnak, náluk egészen akadálytalanul folynak 
le, pl. ha haragra gerjednek, náluk a tiltó képzetek nem jutnak 
érvényre ; ide vehetnem még a neurastheniat, a mely szinte ha- 
sonló betegség, valamint a mit még orvosi körökben is kevéssé 
hallottam hangsúlyozni, t. i. oly egyéneket, kik még az elme- 
baj kezdő stádiumán vannak, de az elmebetegséget rajtuk con- 
statálni nem lehet ; előfordult, hogy ezek elitéltettek és 4 — 5 nap 
múlva a börtönből a tébolydába kellett őket szállítani. Ennél 
is a nagy fölhevülések majdnem öntudatlansági állapotot idéz- 
nek elő. 

Azt hiszem, t. bizottság, sokáig vettem igénybe becses figyel- 
müket 8 csak pár rövid megjegyzésem van még. A végkonkluzió 
azok után, a miket a t. előadó úr elmondott, szerintem nem az 
volna, hogy van egy büntetőjogi és van egy klinikai pszichiátria, 
hanem az, hogy a fenforgó zavarokat nem a két tárgy nem ölel- 
kezése okozza, hanem okozza két körülmény; először: orvosaink, 
kik ma mint orvos-szakértők működnek, miután nálunk se elme- 
kórtan, se törvényszéki elmekórtan nem taníttatott annakelőtte 
oly belterjesen, nem oly járatosak a vélemények adásában, mint 
azt a törvény betűi előírják ; ez a baj már is szünőfélben van s 
egy-két év alatt teljesen el is tűnik ; annál inkább, mert a tiszti 
orvosi vizsgálatok, melyeknél az alakiságokra is súlyt fektet- 
nek, gondoskodni fognak erről úgy, hogy ez irányban többé pa- 
naszok ne forduljanak elő; de másodszor nem helyeselem a 
t. bírói kar egyik-másik tagjának azon eljárását sem, hogy bele- 
avatkozik a szakértő feladatába, véleményt mond oly dolgokban, 
melyekre nézve nem hivatott azt tenni. Nem azt akarom ezzel 
mondani, hogy a bíró az orvos-szakértő véleményének logikáját 

Dr. Reichard Zsigmond : 

Tisztelt teljes ülés ! 

Nem akarok ezen felszólalásommal az összes e vitában el- 
hangzott ellenvetésekre válaszolni, mivel erre a mai ülésben elég 
idö már rendelkezésünkre nem áll. Szabad legyen azonban a 
vitás kérdések összefoglalása és tiszta feltüntetése szempontjából 
a vita folyamán tárgyalt kérdések némelyikére mégis kiterjesz- 
kedni. 

A vitát bevezető előadásomban azon eredményre jutottam, 
hogy: 

1. büntető bírósági gyakorlat nem ugyanazt az abnormis 
lelki állapotot minősíti elmebetegségnek, mint a melyet a psy- 
chiatria annak minősít, és 

2. hogy a kétféle felfogás külömbözőségének fel nem isme- 
rése képezte okát a mindnyájimk által egyformán ismert és él- 
ismert inconvenientiáknak. 

E két tétel elsejét, tisztelt teljes ülés, mindenki, a ki csak a 
kérdés ezen részéhez hozzászólt, tagadásba vette. Mindnyájan, 
még azok is, a kik előadásom egyik vagy másik részével egyet- 
értettek, azt mondották, hogy az elmebetegség fogalma csak egy- 
séges « lehet)) és hogy az elmebetegség fogalmának meghatáro- 
zását egyedül az orvostudományra «kell» bízni. Es mégis, tisz- 
telt teljes ülés, daczára azon általános ellenzésnek, a melylyel 
ezen általam felállított tétel találkozott, én a magam részéről 
azt hiszem, hogy a lefolyt vita ezen tétel helyességét megerő- 
sítette. 

Majdnem az összes felszólalók ugyanis, bár tagadták az 
általam felállított tétel általános helyességét, mégis részint egyes 
esetekre, részint az elmebetegségek egyes nemeire vonatkozólag 
elismerték azt, hogy a birói gyakorlat bizonyos, a psychiatria 
által elmebetegségeknek tekintett állapotok fenforgása esetén az 

elmebetegséget el nem ismeri és a tettest elitéli. Ezt mondja 
dr. Salgó tanár úr, a ki szerint oa biró mondhatja egy világos 
elmebetegre, a mint ez meg is történik, hogy ö azt elítéli*. 
Ezt mondja dr. Ulés Károly úr, a ki szerint taz elmeorvosok ma 
már annyira kiterjesztik az elmebetegségek határait, hogy ezt a 
kiterjesztést mi jogászok a beszámithatóság alapjául el nem 
fogadhatjuk ». Ezt mondja végre dr. Laufenauer tanár úr is, a ki 
szerint « abból, hogy valaki idióta, (tehát az elmebetegség egy 
elismert kóralakjában szenved) az ö beszámithatatlansága ma- 
gában véve még nem következtethető.* 

Azaz, tisztelt teljes ülés, mindezen felszólalások elismerték, 
hogy tényleg vannak esetek, a mikor a psychiatria elmebetegsé- 
get constatál és a biróság mégis beszánűthatóságot mond ki. 

Minthogy pedig a biróság a beszámíthatóságot és bűnössé- 
get azon az alapon mondja ki, hogy a tettes nem elmebeteg, 
ennélfogva világos, hogy a mai birói gyakorlat tényleges alakulata 
az összes felszólalók szerint az, hogy a büntető jognak az elme- 
betegségről alkotott fogalma a psychiatríkus fogalommal meg 
nem egyez. 

Csakhogy, — azt mondják a felszólalók, — a birói gyakor- 
latnak ezen alakulása nem helyeselhető. A birói gyakorlatnak 
nem volna szabad, — azt mondják, — az elmebetegségről egy 
külön fogalmat alkotni, nem volna szabad a psychiatria által 
elmebetegnek nyilvánított egyént ép elméjűnek tekinteni, mert 
az elmebetegség megállapítása nem az ő, hanem a psychiatria 
feladata. 

Ezen tétel, t. teljes ülés, magában véve azt látszanék jelen- 
teni, hogy miután büntetőtörvény értelmében az elmebeteg- 
ség fenforgása a bűnösség megállapítását kizárja, mindenki, 
a ki a psychiatria értelmében elmebeteg, a büntetés alól men- 
tesnek mondandó ki. Tény, hogy van is egy ily irányú törekvés 
mind a psychiaterek, mind a bíróságok körében, és vannak, a 
kik azt mondják, hogy a kin az elmekór jeleit az orvostudomány 
constatálja, az ipso facto mentes a büntetés alól. Hogy ezen fel- 
fogás miért elfogadhatatlan, azt első előadásomban volt szeren- 
csém kifejteni, és ezt most azért is felesleges újra fejtegetnem, 
mert az e vitában felszólalt tagtárs urak egyike sem áll ezen 
felfogás alapján. Mert ők mondják ugyan, hogy az elmebetegség 

talán perlekedés és igazságtalan erőszakoskodás fenn nem forog, 
akkor a tettes felmentetni nem fog. 

Hasonló az erkölcsi őrültség eseteinek birói méltatása. Ha a 
szakértői vélemény azt constatálja, hogy a tettes idióta, ha leirja, 
hogy az idiotismusnak milyen tünetei észlelhetők nála, hogy 
milyenek az ő halluczinatiói és kényszerképzetei, akkor a bíróság 
e concret esetet el fogja dönthetni, akár tartozik a szakértő azon 
psychiaterek közé, a kik erkölcsi őrültség felfedezését a psy- 
chiatria legnagyobb haladásának tekintik, akár azok íözé, a kik 
ezt az elmekóralakot csak egy szörnyszülöttnek nézik. Míg 
ellenben, ha a szakértői véleményben nem a concrét tünetek 
leírását^ hanem az elmebetegség constatálását keresi a biró, 
akkor a büntetőjog szempontjából nem fog a concrét esetről ma- 
gának helyes képet alkothatni, és egy a psychiatriai tudomány 
keretén belül is kétes eldöntést fog Ítélete alapjául elfogadni. 

Első előadásomban rámutattam már arra, hogy a psychi- 
atria határai mennyire szélesedőben vannak, és mennyire ké- 
tesek. Dr. Moravcsik tanár úr erre azt jegyzi meg, hogy ne ve- 
gyem a psychiatriának e haladását « rossz néven ». Ez a meg- 
jegyzés egészen tévedésen alapszik. Én a psychiatria körének 
ezen szélesbedését a tudomány természetes haladásaként tüntet- 
tem fel, és annak még további szélesbedését vélem előre lát- 
hatni. Nem is vontam le ebből egyéb következtetést, mint azt, 
hogy a psychiatria haladása mindinkább nyilvánvalóvá fogja 
tenni a büntetőrendszer és a psychiatria elmebetegsógi fogalmai- 
nak egymástól való eltérését. 

Örülök, hogy most ez irányban dr. Laufenauer tanár úrra 
hivatkozhatom, a ki constatálta, hogy vannak a psychiate- 
rek között olyanok, a kik a hisztériát már magában véve is az 
elmezavarok közé számítják. Arról, hogy ezen álláspont kép- 
viselői túlzók-e, mint dr. Laufenauer tanár úr mondja, vagy 
hogy a határok e szélesbedése a psychiatria természetes fejlő- 
dési menetét képezi, most vitatkozni nem akarok. De világos ebből 
a példából is, hogy a büntető birónak a mai büntető rendszer 
alapján lehetetlenség az ő felmentő Ítéletét arra alapítani, hogy 
a szakértők az elmebetegséget a psychiatria szempontjából con- 
statálják. Ha a hisztérikus asszonyok nagy sokaságára és ezek- 

nek a bűntettesek közti nagy arányára gondolunk, akkor vilá- 
gossá válik, hogy az ilyenek büntetlensége a büntető rendszer 
szempontjából nem attól függ, bogy az a psyohiatricus vita, hogy 
a hisztéria elmebetegség-e vagy nem, mily irányban dől el, 
hanem attól, hogy a hisztéria, akár tekintessék az általában 
elmebetegségnek, akár nem, a concret esetben a vágyak és indu- 
latok mily mérvű fokozódását, az észlelés és következtetés mily 
mérvű megzavarását okozta. 

Egy legközelebb lefolyt végrendelethamisitási perbon, a mely- 
ben a vádlott egy nyilván valólag hisztérikus asszony volt, a biró- 
ságnak eszébe sem jutott őt ez alapon felmenteni, és ha az eset 
oly szakértők véleményezése alá került volna is, a kik a hiszté- 
riát elmebetegségnek tartják, a felmentés a szakértők ezen psy- 
chiatrikus elve folytán sem következett volna be. 

Végezetül áttérek dr. Illés Károly úr egy ellenvetésére. Én 
akkor, mikor az elmebetegség büntetőjogi fogalmának a psy- 
cbiatrikus fogalomtól való eltérését tárgyaltam, rámutattam 
arra, hogy a büntetőjog elmebetegséget constatál oly esetekben 
is, a melyekben az elmekórtan azt nem constatálja, és példakép 
a ouria egy Ítéletére hivatkoztam, a mely azt a férjet, a ki fele- 
sége elcsábitóját megölte, elmezavar czímén felmentette. Dr. Illés 
erre azt mondja, hogy ez hibás indokolás, hogy ez a férj nem beteg, 
hanem egészséges és hogy ő helyesebben azon alapon lett volna 
felmentendő, hogy a tettet öntudatlan állapotban követte el. 

Ezen megjegyzéssel szemben én csak arra utalhatok, hogy 
az Ítélet, még ha hibás is, minden esetre a birói gyakorlatot 
képviseli e kérdésben és annak, hogy a birói gyakorlat ily ese- 
tekben elmezavart állapít meg, mégis bizonyítékát képezi. Az, a 
mit dr. Illés mond, hogy az ily esetekben öntudatlanság czí- 
mén volna a felmentés kimondandó, egy ténykérdéstől függ, 
t. i. attól, hogy a tettes valóban öntudatlan állapotban volt-e. 
Számos oly eset van az ilyenek között, a mikor a tettes tényleg 
nem öntudatlan állapotában követte el a tettet, sőt olyan is, 
a melyekben a tettet előre gondosan megfontolta. Ily esetek- 
ben pedig a bíróságok nálunk épen úgy, mint külföldön, az 
elmezavar czímén mentik fel a tetteseket, ha őket felmentik, és 
evvel mindig azt documentálják, hogy az elmezavar megállapi- 

tása a büntető rendszer saját szempontjaiból t. i. a büntetés 
igazságossága szempontjából történik. Megengedem, hogy a 
büntető rendszer reformálása és a menthető bűncselekvények 
körének kiszélesbítése által az elmezavar eseteinek ilyen megálla- 
pításai a büntető rendszerből eltűnnének, a mai büntetőrendszer 
felfogásának magyarázatában azonban ezt a felfogást fenállónak 
kell elfogadnunk. 

Dr. Laufenauer tanár úr azt mondja, hogy azon felosztás, 
a melyet én az abnormis lelki folyamatok tekintetében megkisér- 
lettem, a Erafft-Ebingnek általam idézett felosztásával ellentétben 
nem áll. Erre nézve meg kell jegyeznem, hogy ennem csak az el- 
lentét, hanem a hasonlóság kitüntetése végett is idéztem a Erafft- 
Ebing felosztását. De meg kell jegyeznem azt is, hogy a két 
felosztás hasonló ugyan, de nem azonos, mert én azt a csoportot, 
a mit Erafft-Ebing az első és harmadik osztály közt oszt meg, a 
harmadik osztályba sorozom, és azt, a mit ő a második osztályba 
sorol, két osztályba osztom fel. Azt mondja továbbá Laufenauer 
tanár úr, hogy a lelki folyamatok abnormitásai tekintetében 
általam a büntetőjog szempontjából adott osztályozás helyes 
paraphrasisa a psychiatrikus szempontból adható osztályozás- 
nak. Ennek, tisztelt teljes ülés, így is kell lennie, ha a két osz- 
tályozás helyes. Mert a büntetőjog az ón nézetem szerint nem 
más tényeket akar figyelembe venni, nem más abnormitásokból 
akar következtetéseket vonni, mint a psychiatria, hanem ugyan- 
azon, t. i. a psychiatria segélyével megismert tényekből kiindulva 
akarja a saját szempontjainak megfelelő következtetést levonni. 
(Élje)izé8.) 

